REGULAMENT CONCURS

PENTRU ACORDAREA GRADULUI PROFESIONAL

CERCETĂTOR ȘTIINȚIFIC GRADUL III (CS III)

1. PROBLEME GENERALE

Art.1. Încadrarea pe funcții și grade profesionale a personalului de cercetare-dezvoltare se face prin concurs, în condițiile prevăzute de Legea nr. 319/2003.

Art.2. Numărul de posturi pe funcții și grade profesionale se propune de Consiliul Științific și se aprobă de Consiliul de Administrație, în concordanță cu necesitățile și resursele financiare ale institutului.

Art.3. Organizarea concursului se anunță public: prin afișare la sediul institutului, prin publicare într-un ziar de circulație națională și pe paginile de internet [www.infp.ro](http://www.infp.ro) și www.jobs.ancs.ro.

Art.4. Înscrierea la concurs se face în termen de 30 de zile de la data publicării anunțului.

Art. 5. Încadrarea pe funcția și gradul profesional CS III se face în conformitate cu prevederile Legii nr. 319 din 8 iulie 2003 privind “Statutul personalului de cercetare-dezvoltare”, ROF si CCM al INCDFP și a prezentului Regulament.

Art.6. Comisiile (de concurs și de soluționare a contestațiilor) sunt formate din personal de cercetare-dezvoltare sau din învațământul superior, din cadrul INCDFP sau din afara acestuia, cu grad științific mai mare decat cel al postului scos la concurs. Comisiile sunt propuse de Directorul Științific, aprobate de Consiliul Științific și numite prin decizie a Directorului General. Comisia de concurs este formată din Președinte (Directorul Științific) și 3 membri, iar Comisia pentru soluționarea contestațiilor este formată din Președinte și doi membri. Secretariatul concursului este asigurat de Compartimentul Resurse Umane.

Art. 7. Concursul se desfașoară în trei etape: evaluarea dosarului pentru înscrierea la concurs (verificarea respectării condițiilor minimale), evaluarea criteriilor de performanță științifică (Tabelul 1) și interviul - în care candidatul își prezintă activitatea și se evaluează cunoștințele de limba engleză ale acestuia. Interviul constă în discuții libere, pe baza activității desfășurate de candidat în funcția anterioară și propuneri pentru continuarea activității în conformitate cu direcțiile de cercetare ale INCDFP.

II. CONDIȚII MINIME DE ÎNSCRIERE LA CONCURS

Art. 8. Se pot înscrie la concurs numai absolvenții unităților de învățământ superior acreditate cu diplomă de licență (sau echivalentă) sau de masterat.

Art. 9. a) Pentru înscrierea la concursul pentru gradul profesional CS III, candidașii trebuie să aibă activitate de cercetare-dezvoltare în specialitate sau în învăţământul superior, în domeniul de activitate al INCDFP, de cel puţin 6 ani pentru candidații cu diplomă de licență (sau echivalentă) sau de 4 ani, în cazul candidaţilor care deţin titlul de doctor, obtinut pe o tematică regăsită în direcțiile de cercetare ale institutului; pentru candidații care provin din afara învăţământului superior sau a cercetării ştiinţifice din domenii conexe, este necesară o vechime de 10 ani, pentru candidații cu diplomă de licență (sau echivalentă) sau de 8 ani, pentru candidații care deţin titlul de doctor.

b) personalul din cercetare-dezvoltare sau din învățământul superior, care îndeplinește condițiile de studii și care a avut o activitate deosebită în domeniul postului pentru care concurează, demonstrată prin lucrări de specialitate de valoare națională și internațională, poate să se prezinte, cu aprobarea Consiliului Științific, la concursul pentru ocuparea unui post în cercetare-dezvoltare, cu reducerea condițiilor de vechime stabilite la lit. a). Candidatul va depune o cerere, adresată Președintelui Consiliului Științific, la care va atașa lucrările de specialitate ce susțin solicitarea de înscriere la concurs.

Art. 10. Criteriile pentru studii și titlul științific, criteriile de vechime, precum și criteriile minimale pentru evaluarea activității de cercetare, sunt eliminatorii pentru acceptarea înscrierii la concurs.

Art. 11. Pentru evaluarea activității de cercetare, se au în vedere următoarele criterii minimale și eliminatorii: 10 lucrări publicate sau acceptate spre publicare, din care 6 în reviste cotate ISI (din acestea, minimum 2 în străinătate), iar restul de 4 lucrări în reviste cotate BDI, care se pot echivala cu minimum 8 puncte, conform Tabelului 1. Definițiile referitoare la revistele cotate/indexate ISI si BDI vor fi luate conform site-ului: http://uefiscdi.gov.ro/Public/cat/436/Thomson-Reuters--ISI.html.

III. CONȚINUTUL DOSARULUI DE CONCURS

Art. 12. Înscrierea la concurs se face prin depunerea dosarului de înscriere la Compartimentul Resurse Umane, în termen de 30 de zile de la data publicării anunțului.

Art. 13. Dosarul de înscriere la concursul pentru ocuparea unui post de CS III trebuie să cuprindă următoarele documente:

1. cerere tip de înscriere (Anexa1);
2. copii de pe diploma de bacalaureat sau echivalentă (cf. Legii 319/2003), diploma de licență ori echivalentă, însoțite de foaia matricolă, diploma de doctor sau adeverința care să ateste calitatea de doctorand, precum și copie de pe cartea de muncă, extras din REVISAL sau orice alte acte doveditoare pentru a dovedi vechimea;
3. curriculum vitae și memoriu de activitate;
4. lista lucrărilor publicate/prezentate;
5. copii ale lucrărilor publicate/acceptate;
6. lista citărilor (lucrarea citată și articolul care o citează /sursa informației);
7. lista rezultatelor aplicative și valorificarea lor;
8. tabelul cu criteriile de performanță științifică, completat cu punctajele aferente (Tabelul 1);
9. declarație pe propria răspundere (Anexa 2);
10. copia cărţii de identitate sau, în cazul în care candidatul nu are o carte de identitate, a paşaportului sau a unui alt document de identitate întocmit într-un scop echivalent cărţii de identitate ori paşaportului;
11. copia certificatului de naştere;
12. copii de pe documente care atestă schimbarea numelui - certificat de căsătorie sau dovada schimbării numelui, în cazul în care candidatul şi-a schimbat numele.

Art. 14. În urma verificării existenței tuturor documentelor prevăzute la art. 13 din prezentul Regulament, se va întocmi lista cu candidații ale căror dosare au fost admise/respinse pentru înscrierea la concurs. Lista se va afișa la sediul și pe pagina web a INCDFP.

IV. CRITERII DE EVALUARE

Art. 15. Evaluarea performanțelor candidaților se realizează prin analizarea dosarului de concurs și pe baza răspunsurilor la interviu.

Art. 16. Fiecare membru al Comisiei de concurs analizează dosarele candidaților și acordă un punctaj obținut conform Tabelului 1.

Art. 17. Interviul constă în prezentarea rezultatelor profesionale ale candidatului, întrebări și răspunsuri menite să evidențieze cunoștiințele de specialitate și aptitudinile candidatului pentru obținerea funcției de CS III, precum și propunerea de activitate viitoare, raportată la direcțiile de dezvoltare ale INCDFP.

În cursul interviului se vor testa și cunoștințele de limba engleză ale candidatului.

Fiecare membru al comisiei acordă candidatului între 0 și 3 puncte pentru prezentarea la interviu. Punctajul final al fiecărui candidat reprezintă media punctajului (Tabelul 1 + interviu) acordat de fiecare membru al comisiei (cu două zecimale).

Art. 18. În cazul în care doi candidați obțin același punctaj total, departajarea se va face în funcție de criteriul “Reviste ISI” din Tabelul 1.

Tabelul 1.

| 1. Publicatii | Punctaj | Unitate |  | Punctaj final |  |
| --- | --- | --- | --- | --- | --- |
| Reviste ISI (autor/coautor) | 4 + FI +AIS/  (4 + FI +AIS)/2 | Articol publicat sau acceptat pentru publicare |  |  |  |
| Reviste BDI (autor/coautor) | 2/1 | Articol publicat sau acceptat pentru publicare |  |  |  |
| Alte reviste (autor/coautor) | 1/0,5 | Articol publicat sau acceptat pentru publicare |  |  |  |
| Carte/capitol publicata/publicat in strainatate | 5/3 | Carte/Capitol |  |  |  |
| Carte/capitol publicata/publicat in tara UEFISCDI (CNCSIS) | 3/1,5 | Carte/Capitol |  |  |  |
| Carte /capitol publicata/publicat la alte edituri | 1/0,5 | Carte/Capitol |  |  |  |
| Brevet (strainatate/tara) | 5/4 | Brevet |  |  |  |
| Teza de doctorat | 3 |  |  |  |  |
| Alte produse (baze de date , harti etc inregistrate, recunoscute de cel putin de o autoritate nationala) | 2 | Produs |  |  |  |
| Citari (fara autocitari) (ISI/BDI/altele) | 0,5/0,2/0,2 | Citare |  |  |  |
| TOTAL |  |  |  |  |  |
|  |  |  |  |  |  |
| 2. Prezenta in viata stiintifica |  |  |  |  |  |
| Comunicare (orala) la reuniune internationala (autor-prezentator/coautor) | 1/0,5 | Lucrare |  |  |  |
| Comunicare (poster) la reuniune internationala (autor-prezentator/coautor) | 0,5/0,3 | Lucrare |  |  |  |
| Comunicare (orala) la reuniune nationala (autor-prezentator/coautor) | 0,5/0,3 | Lucrare |  |  |  |
| Comunicare (poster) la reuniune nationala (autor-prezentator/coautor) | 0,4/0,2 | Lucrare |  |  |  |
| Granturi internationale/nationale obtinute prin competitie | 2/1 | Grant |  |  |  |
| Conducator/responsabil proiecte obtinute prin competitie | 4/2 | proiect |  |  |  |
| Prezentare in Seminar institut | 0,2 | Prezentare |  |  |  |
| Premii stiintifice | 2 | Premiu |  |  |  |
| Student doctorand | 1 | Pe perioada studiilor |  |  |  |
| TOTAL |  |  |  |  |  |
| TOTAL GENERAL |  |  |  |  |  |

Sursa pentru revistele cotate/indexate ISI: FI - factorul de impact al revistei; AIS - scorul de influenta al revistei;  [www.WebofKnowledge.com](http://www.webofknowledge.com/).

Sursa pentru articolele cotate BDI: copie a paginii ce contine abstractul lucrarii de pe unul din site-urile considerate: **ISI Web of Knowledge, ISI-Master Journal List, ERIH, Scopus, EBSCO, ProQuest, CEEOL, SpringerLink, Science Direct, DOAJ, Ulrichsweb, Index Copernicus, GEOREF, Genamics Journal Seek, Library of Congress Online Catalog, inis.iaea.org.**

Art. 19. Ocuparea posturilor de CS III se face în ordinea descrescătoare a punctajului obținut și în limita locurilor scoase la concurs.

Art. 20. Președintele Consiliului Științific al INCDFP dispune publicarea clasamentului la sediul institutului.

Art. 21. Contestațiile privind rezultatele afișate, se depun la Compartimentul Resurse Umane, în termen de trei zile lucrătoare, începand cu ziua imediat următoare celei în care a fost publicat clasamentul.

Art. 22. Contestațiile se soluționează în termen de 5 zile lucrătoare de la termenul limită prevăzut pentru depunere, de către Comisia de solutionre a contestațiilor. Rezoluția privind soluția comisiei se va înscrie pe fiecare contestație sub una din formele:

1. se acceptă; noul punctaj general este ...;
2. se respinge pentru următoarele motive ....

Rezultatul în urma soluționării contestațiilor se înscrie într-un proces verbal, semnat de toți membrii Comisiei de soluționare a contestațiilor.

Art. 23. Clasamentul final, rezultat după soluționarea contestațiilor, se afișează la sediul institutului.

IV. AVIZAREA ȘI APROBAREA REZULTATELOR. NUMIREA PE POST. CONFIRMAREA DECIZIEI

Art. 24. Rezultatele concursului și concluziile Comisiei de soluționare a contestațiilor (dacă e cazul) sunt analizate și aprobate de Consiliul Științific și avizate de Consiliul de Administrație.

Art. 25. Gradul profesional CS III se acordă prin decizie a Directorului General al INCDFP, pe baza rezultatelor finale obținute la concurs, după avizarea și aprobarea lor conform prevederilor art. 24.

Art. 26. Gradul profesional, odată acordat, aparține persoanei titulare pentru domeniul de cercetare-dezvoltare respectiv și constituie titlu personal de care se poate face uz în toate cazurile care implică imaginea sau drepturile personale.

Art. 27. În afara procesului propriu-zis de acordare, gradul profesional se păstrează independent de ocuparea sau nu a unui post în cercetare-dezvoltare, de o anume categorie.

Prezentul Regulament a fost aprobat în ședința Consiliului Științific din data de 09.03.2016

PREȘEDINTELE CONSILIULUI ȘTIINȚIFIC,

DR. MIRCEA RADULIAN

ANEXA 1

Se aprobă,

DIRECTOR GENERAL

Domnule Director General,

Subsemnatul ………………………..………………………………., în calitate de ………………….(gradul profesional actual) din cadrul ………………………………………………………………………………(departamentul), cu o vechime în domeniu de ……… ani, vă rog să aprobați înscrierea mea la concursul de promovare/ocupare a postului de CS III în domeniul ..................................................................................

Data Semnătura,

Domnului Director General al INCDFP

ANEXA 2

Declarație de asumare a răspunderii

(olografă)

Subsemnatul(a) *.......................................................................................,* născut(ă) la ....................................................................................*(data și locul nasterii)*, cu domiciliul în ....................................................................................................................................................................................................................................................................................................(*adresa permanentă și adresa prezentă, dacă este diferită de prima)*, CNP .........................................................., declar pe proprie răspundere că datele din dosarul depus pentru Concursul de ocupare a postului CS III în cadrul INCDFP, prezintă propriile mele realizări și activități profesionale.

Am cunoștiință despre faptul că, în caz contrar, voi suporta consecintele falsului în declarații, în conformitate cu legislația în vigoare (art. 326 Cod penal).

Data Semnătura,